pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือสำนักงานศาลยุติธรรม ร่วมดูแลผู้เสียหายในคดีอาญาที่อยู่ในกระบวนการศาล การให้ผู้ต้องโทษปรับทำงานบริการสังคมหรือทำงานสาธารณประโยชน์แทนค่าปรับ
วันพฤหัสบดีที่ 21 มกราคม 2564
พม. จับมือสํานักงานศาลยุติธรรม ร่วมดูแลผู้เสียหายในคดีอาญาที่อยู่ในกระบวนการศาล การให้ผู้ต้องโทษปรับทํางานบริการสังคมหรือทํางานสาธารณประโยชน์แทนค่าปรับ
พม. จับมือสํานักงานศาลยุติธรรม ร่วมดูแลผู้เสียหายในคดีอาญาที่อยู่ในกระบวนการศาลการให้ผู้ต้องโทษปรับทํางานบริการสังคมหรือทํางานสาธารณประโยชน์แทนค่าปรับและการกํากับดูแลผู้ได้รับการปล่อยชั่วคราว
วันนี้ (21 ม.ค. 64) เวลา 09.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และนายพงษ์เดช วานิชกิตติกูล เลขาธิการสํานักงานศาลยุติธรรม ร่วมลงนามในบันทึกข้อตกลงความร่วมมือ ว่าด้วยการดูแลผู้เสียหายในคดีอาญาที่อยู่ในกระบวนการศาลการให้ผู้ต้องโทษปรับทํางานบริการสังคมหรือ ทํางานสาธารณประโยชน์แทนค่าปรับและการกํากับดูแลผู้ได้รับการปล่อยชั่วคราว ระหว่างสํานักงานศาลยุติธรรมและ กระทรวงการพัฒนาสังคมและความมั่นคงของมนุษย์ โดยมีนายอนุกูล ปีดแก้ว รองปลัดกระทรวง พม. และนายภพ เอครพานิช รองเลขาธิการสํานักงานศาลยุติธรรม เป็นพยาน ณ ห้องประชุมศาลอาญา อาคารศาลอาญา ชั้น 10 ถนนรัชดาภิเษก กรุงเทพฯ
นางพัชรีกล่าวว่า บันทึกข้อตกลงความร่วมมือว่าด้วยการดูแลผู้เสียหายในคดีอาญาที่อยู่ในกระบวนการศาลการให้ ผู้ต้องโทษปรับทํางานบริการสังคมหรือทํางานสาธารณประโยชน์แทนค่าปรับและการกํากับดูแลผู้ได้รับการปล่อยชั่วคราว เป็นความร่วมมือระหว่างกระทรวง พม. และสํานักงานศาลยุติธรรม เพื่อเป็นการเยียวยาผู้เสียหาย สร้างจิตสํานึกที่ดีให้แก่ ผู้ต้องโทษปรับ และเพื่อความสงบสุข ปลอดภัยของชุมชนและสังคม อาทิ การสนับสนุนทีมสหวิชาชีพในการดูแลให้คําปรึกษาแก่ผู้เสียหายในคดีอาญาที่อยู่ในกระบวนการศาลพร้อมรวบรวมข้อมูลเสนอความเห็น การเผยแพร่ประชาสัมพันธ์การเป็นผู้กํากับดูแลผู้ถูกปล่อยตัวชั่วคราวให้กับอาสาสมัครพัฒนาสังคมและความมั่นคงของมนุษย์ (อพม.) ตลอดจนการให้ผู้ต้องโทษปรับทํางานบริการทางสังคมหรือทํางานสาธารณประโยชน์ในหน่วยงานสังกัดกระทรวง พม. ที่ดูแลกลุ่มเป้าหมาย ได้แก่ เด็ก เยาวชน ผู้สูงอายุ คนพิการ คนไร้ที่พึ่ง รวมทั้งสถาบันครอบครัว แทนค่าปรับในกรณีผู้นั้นไม่มีเงินชําระค่าปรับ ทั้งนี้ กระทรวง พม. และสํานักงานศาลยุติธรรม ร่วมกันกําหนดประเภทและลักษณะการทํางานโดยคํานึงถึงเพศสภาพและศักดิ์ศรีความเป็นมนุษย์ตามภารกิจหน้าที่และอํานาจของกระทรวง พม. เพื่อให้ศาลนํามาตรการ การทํางานบริการสังคมและสาธารณประโยชน์แทนคําปรับมาใช้ให้เกิดประโยชน์สูงสุด เพื่อแก้ไขฟื้นฟูและให้โอกาสผู้กระทําผิดกลับคืนสู่สังคมได้ อย่างเป็นปกติ
นางพัชรีกล่าวเพิ่มเติมว่า การลงนามในบันทึกข้อตกลงครั้งนี้ นับเป็นโอกาสอันดีที่กระทรวง พม. และสํานักงาน ศาลยุติธรรม จะได้บูรณาการการทํางานร่วมกัน ทั้งในระดับส่วนกลางและระดับพื้นที่ เพื่อให้เกิดประโยชน์สูงสุดต่อทั้งผู้เสียหาย ผู้กระทําความผิด ครอบครัว และชุมชน รวมทั้งเป็นการให้โอกาสผู้กระทําความผิดในการกลับคืนสู่สังคมได้อย่างเป็นปกติต่อไป
รัฐบาลไทย-ข่าวทำเนียบรัฐบาล-การประชุมคณะกรรมการบริหารศูนย์อำนวยการจิตอาสากระทรวงอุตสาหกรรม ครั้งที่ 1/2564
วันพฤหัสบดีที่ 21 มกราคม 2564
การประชุมคณะกรรมการบริหารศูนย์อํานวยการจิตอาสากระทรวงอุตสาหกรรม ครั้งที่ 1/2564
การประชุมคณะกรรมการบริหารศูนย์อํานวยการจิตอาสากระทรวงอุตสาหกรรม ครั้งที่ 1/2564
วันนี้ (21 มกราคม 2564) เวลา 14.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารศูนย์อํานวยการจิตอาสากระทรวงอุตสาหกรรม ครั้งที่ 1/2564 ซึ่งที่ประชุมร่วมกันพิจารณาแผนปฏิบัติการโครงการจิตอาสาของกระทรวงอุตสาหกรรม ประจําปีงบประมาณ พ.ศ.2564 "โครงการจิตอาสารักษ์แม่น้ํา ลุ่มนํ้าสายหลักของประเทศ" 5 คลอง 10 ลุ่มแม่น้ําสายหลัก และการดําเนินงานในด้านต่างๆ โดยมีนายสมพล โนดไธสง นายบรรจง สุกรีฑา นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม และหน่วยงานที่เกี่ยวข้อง เข้าร่วมประชุม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ ย้ำงบประมาณสำหรับแผนงาน/โครงการ “น้ำ” ต้องผ่าน สทนช. ก่อนเสนอครม.พิจารณา  ป้องกันงบประมาณซ้ำซ้อน
วันพฤหัสบดีที่ 21 มกราคม 2564
รองนายกฯ พล.อ.ประวิตรฯ ย้ํางบประมาณสําหรับแผนงาน/โครงการ “น้ํา” ต้องผ่าน สทนช. ก่อนเสนอครม.พิจารณา  ป้องกันงบประมาณซ้ําซ้อน
พลเอก ประวิตร วงษ์สุวรรณ รองนายกรัฐมนตรี ย้ํางบประมาณสําหรับแผนงาน/โครงการ “น้ํา” ต้องผ่าน สทนช. ก่อนเสนอ ครม. พิจารณาป้องกันงบประมาณซ้ําซ้อน
วันนี้ (21 ม.ค. 64) นายอนุชา บูรพชัยศรี โฆษกประจําสํานักนายกรัฐมนตรี เปิดเผยผลประชุมคณะกรรมการทรัพยากรน้ําแห่งชาติ (กนช.) (นัดพิเศษ) โดยพลเอก ประวิตร วงษ์สุวรรณ รองนายกรัฐมนตรี เป็นประธานการประชุม ผ่านระบบ VDO Conference ไปยังหน่วยงานที่เกี่ยวข้องด้านน้ํา ณ ห้องประชุม 301 ชั้น 3 ตึกบัญชาการ 1 ทําเนียบเวลา 10.00 น.
โอกาสนี้ รองนายกรัฐมนตรีกล่าวถึงการประชุม กนช. วาระพิเศษ เพื่อพิจารณาแผนงานโครงการที่มีความพร้อมในการขอตั้งงบประมาณประจําปี 2565 พร้อมกําชับถึงการเสนอของบประมาณ ดําเนินแผนงาน/โครงการที่เกี่ยวข้องกับน้ําต้องให้ สทนช. พิจารณาตรวจสอบก่อนนําเสนอคณะรัฐมนตรีพิจารณา เพื่อป้องปัญหาการของบประมาณที่ซ้ําซ้อนกัน รวมทั้งการใช้จ่ายงบประมาณด้วยความโปร่งใส ตรวจสอบได้ ประหยัด และเกิดความคุ้มค่าสูงสุด ซึ่งทุกหน่วยงานจะเร่งดําเนินการและขอตั้งงบประมาณปี 2565 ให้เป็นไปตามระเบียบและขั้นตอนต่อไป
ทั้งนี้ ที่ประชุมเห็นชอบ 5 โครงการ ที่หน่วยงานพร้อมขอตั้งงบประมาณประจําปี 2565 ประกอบด้วย 4 โครงการแก้ปัญหาน้ําท่วมขังในพื้นที่กรุงเทพมหานคร ได้แก่ 1.โครงการก่อสร้างเขื่อนคอนกรีตเสริมเหล็กคลองบางไผ่ เพื่อช่วยเร่งระบายน้ํา แก้ไขปัญหาน้ําท่วมขังในพื้นที่เขตภาษีเจริญ บางแค หนองแขม และทวีวัฒนา 2.โครงการก่อสร้างเขื่อนคอนกรีตเสริมเหล็กพร้อมระบบรวบรวมน้ําเสียคลองแสนแสบ เมื่อแล้วเสร็จจะช่วยเร่งระบายน้ําจากน้ําฝนในพื้นที่เขตคลองสามวา มีนบุรี และหนองจอก รองรับปริมาณน้ําหลากจากพื้นที่ฝั่งตะวันออกของกทม. 3.โครงการก่อสร้างเขื่อนคอนกรีตเสริมเหล็กคลองบางนาจากคลองเคล็ดถึงบริเวณแม่น้ําเจ้าพระยา ระยะเวลาดําเนินงาน 4 ปี (ปี65-68) เพิ่มประสิทธิภาพการระบายน้ําในพื้นที่เขตบางนาและเขตประเวศ ลดผลกระทบจากปัญหาน้ําท่วมขัง และ 4.โครงการก่อสร้างส่วนต่อขยายอุโมงค์ระบายน้ําใต้คลองบางซื่อจากถนนรัชดาภิเษกถึงคลองลาดพร้าว ระยะเวลาดําเนินงาน 3 ปี (ปี65–67) แก้ไขปัญหาน้ําท่วมในพื้นที่เขตห้วยขวาง ลาดพร้าว และจตุจักร และโครงการสถานีสูบน้ําดิบพร้อมระบบท่อส่งน้ําเพื่อรองรับการพัฒนาเมืองต้นแบบสามเหลี่ยม มั่นคง มั่งคั่ง ยั่งยืน จ.ปัตตานี ดําเนินการโดยองค์การบริหารส่วนจังหวัดปัตตานี ระยะเวลาดําเนินงาน 2 ปี (ปี65–66) สามารถส่งน้ําไปยังพื้นที่ 4 อําเภอของจังหวัดปัตตานี ได้แก่ หนองจิก แม่ลาน โคกโพธิ์ และเมืองปัตตานี ทําให้ประชาชนมีน้ําสําหรับการอุปโภค-บริโภคอย่างพอเพียง เพิ่มศักยภาพการพัฒนาโครงการเมืองต้นแบบ เขตอุตสาหกรรมหนองจิก และโครงการท่าเรือน้ําลึก รวมทั้งยังสอดคล้องกับยุทธศาสตร์ทางการทหารและแก้ปัญหา 3 จังหวัดชายแดนใต้ด้วย
โอกาสนี้ ที่ประชุมยังเห็นชอบการแต่งตั้งคณะอนุกรรมการบริหาร พัฒนา อนุรักษ์ และฟื้นฟูคลองแสนแสบ ที่มีรองนายกรัฐมนตรี (พลเอก ประวิตร วงษ์สุวรรณ) เป็นประธาน เพื่อบูรณาการขับเคลื่อนแผนงานการพัฒนาและฟื้นฟูสภาพแวดล้อมคลองแสนแสบ แก้ปัญหาน้ําเสียและการระบายน้ํา สร้างความปลอดภัยการสัญจรทางน้ําของประชาชน ปรับปรุงสภาพภูมิทัศน์ แก้ไขปัญหามลภาวะและคุณภาพน้ํา เพื่อให้ระบบนิเวศมีความสมบูรณ์ได้อีกครั้ง
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบคมนาคม คลัง พาณิชย์ ร่วมหน่วยงานเกี่ยวข้องกำหนดแนวทางช่วยเหลือผู้ประกอบการขนส่งสินค้าทางเรือที่ได้รับผลกระทบจากโควิด-19
วันพฤหัสบดีที่ 21 มกราคม 2564
นายกรัฐมนตรีมอบคมนาคม คลัง พาณิชย์ ร่วมหน่วยงานเกี่ยวข้องกําหนดแนวทางช่วยเหลือผู้ประกอบการขนส่งสินค้าทางเรือที่ได้รับผลกระทบจากโควิด-19
นายกรัฐมนตรีมอบคมนาคม คลัง พาณิชย์ ร่วมหน่วยงานเกี่ยวข้องกําหนดแนวทางช่วยเหลือผู้ประกอบการขนส่งสินค้าทางเรือที่ได้รับผลกระทบจากโควิด-19
วันที่ 21 ม.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้รัฐบาลได้ทยอยออกมาตรการเพื่อช่วยเหลือทั้งประชาชนและผู้ประกอบการที่ได้รับผลกระทบจากการแพร่ระบาดของโรคติดเชื้อไวรัสโคโรนา2019 (โควิด-19) ตามแนวนโยบายของ พล.อ.ประยุทธ์ จันทร์โอชา นายกรัฐมนตรี ที่ต้องการให้การช่วยเหลือครอบคลุมประชาชนมากที่สุด
ทั้งนี้ ล่าสุดรัฐบาลได้รับทราบถึงความเดือดร้อนของผู้ประกอบการกลุ่มผู้ส่งสินค้าทางเรือ ซึ่งเป็นกลุ่มกลไกสําคัญต่อเศรษฐกิจไทยโดยเฉพาะในภาคการนําเข้าและส่งออกว่า ขณะนี้ได้รับผลกระทบหลายด้านโดยเฉพาะจากปริมาณการค้าที่ลดลงจากผลกระทบของโรคโควิด-19 ปัญหาตู้สินค้าขาดแคลน ผู้ส่งออกเองก็ประสบปัญหาค่าระวางของการส่งออกที่ปรับตัวเพิ่มขึ้น ซึ่งทั้งหมดนี้อาจส่งผลกระทบต่อภาคการส่งออกในระยะยาว
เมื่อทราบปัญหาดังกล่าว นายกรัฐมนตรีได้มอบหมายให้กระทรวงคมนาคม ร่วมกับกระทรวงการคลัง กระทรวงพาณิชย์และหน่วยงนที่เกี่ยวข้องเร่งพิจารณากําหนดแนวทางให้ความช่วยเหลือผู้ประกอบการขนส่งสินค้าทางเรือ ซึ่งได้รับผลกระทบการประกอบกิจการในช่วงภาวะวิกฤตจากการแพร่ระบาดของโรคโควิด-19 ซึ่งแนวทางช่วยเหลืออย่างเช่น การอนุญาตให้เรือบรรทุกสินค้าขนาดใหญ่กว่าที่กําหนดไว้เดิมสามารถเข้าเทียบท่าได้เพื่อขนส่งสินค้าในปริมาณที่มากขึ้น การผ่อนปรนการเรียกเก็บค่าบริการท่าเทียบเรือ
“กระทรวงพาณิชย์ได้สะท้อนปัญหาของผู้ส่งสินค้าทางเรือและผู้ส่งออกต่อที่ประชุม ครม. ล่าสุดนายกรัฐมนตรีจึงมีข้อสั่งการให้หาทางช่วยเหลือผู้ประกอบการ และได้มอบหมายให้ให้กระทรวงคมนาคมกํากับติดตามการดําเนินการให้เกิดผลเป็นรูปธรรมโดยเร็ว” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-สำนักงานบริหารหนี้สาธารณะชี้แจงสถานภาพของธนาคารกรุงไทย จำกัด (มหาชน) ภายใต้พระราชบัญญัติการบริหารหนี้สาธารณะ พ.ศ.2548 และที่แก้ไขเพิ่มเติม
วันพฤหัสบดีที่ 21 มกราคม 2564
สํานักงานบริหารหนี้สาธารณะชี้แจงสถานภาพของธนาคารกรุงไทย จํากัด (มหาชน) ภายใต้พระราชบัญญัติการบริหารหนี้สาธารณะ พ.ศ.2548 และที่แก้ไขเพิ่มเติม
ตามที่มีข้อมูลเกี่ยวกับหนังสือการตอบข้อหารือของ สบน.เกี่ยวกับสถานภาพของธนาคารกรุงไทย จํากัด (มหาชน) ตาม พ.ร.บ.การบริหารหนี้สาธารณะ พ.ศ. 2548 และที่แก้ไขเพิ่มเติม ปรากฏตามสื่อสาธารณะ นั้น
ตามที่มีข้อมูลเกี่ยวกับหนังสือการตอบข้อหารือของสํานักงานบริหารหนี้สาธารณะเกี่ยวกับสถานภาพของธนาคารกรุงไทย จํากัด (มหาชน) (ธนาคารกรุงไทยฯ) ตามพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม (พ.ร.บ. การบริหารหนี้สาธารณะฯ) ปรากฏตามสื่อสาธารณะ นั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ ชี้แจงว่า การตอบข้อหารือของสํานักงานบริหารหนี้สาธารณะถึงสถานภาพของธนาคารกรุงไทยฯ ตาม พ.ร.บ. การบริหารหนี้สาธารณะฯ ว่า มีสถานภาพ เป็นรัฐวิสาหกิจนั้น เนื่องจากบทนิยามรัฐวิสาหกิจ ตามมาตรา 4 (ข) ของ พ.ร.บ. การบริหารหนี้สาธารณะฯ กําหนดว่า บริษัทจํากัดหรือบริษัทมหาชนจํากัดที่หน่วยงานของรัฐหรือรัฐวิสาหกิจตามมาตรา 4 (ก) (องค์การของรัฐบาลตามกฎหมายว่าด้วยการจัดตั้งองค์การของรัฐบาล กิจการของรัฐซึ่งมีกฎหมายจัดตั้งขึ้น หรือหน่วยงานธุรกิจที่รัฐบาลเป็นเจ้าของ) มีทุนรวมอยู่ด้วยเกินร้อยละ 50 ดังนั้น เมื่อปรากฏข้อเท็จจริงว่าธนาคารกรุงไทยฯ เป็นบริษัทมหาชนจํากัดที่จัดตั้งขึ้นตามกฎหมายว่าด้วยบริษัทมหาชนจํากัด โดยมีกองทุนเพื่อการฟื้นฟูและพัฒนาระบบสถาบันการเงิน ซึ่งมีสถานภาพเป็นหน่วยงานของรัฐ ประเภทหน่วยงานในกํากับดูแลของรัฐตามกฎหมายว่าด้วยการบริหารหนี้สาธารณะถือหุ้นจํานวนร้อยละ 55.07 ของทุนทั้งหมด ธนาคารกรุงไทยฯ จึงมีสถานภาพเป็นรัฐวิสาหกิจตามมาตรา 4 (ข) ของ พ.ร.บ. การบริหารหนี้สาธารณะฯ อย่างไรก็ดี การตอบข้อหารือดังกล่าวเป็นการให้ความเห็นต่อสถานภาพ ของธนาคารกรุงไทยฯ ตามขอบเขตและบทนิยามของ พ.ร.บ. การบริหารหนี้สาธารณะฯ เท่านั้น ส่วนสถานภาพของธนาคารกรุงไทยฯ ตามกฎหมายฉบับอื่นจะเป็นไปตามขอบเขตและบทนิยามตามที่กําหนดไว้ในกฎหมายแต่ละฉบับซึ่งมีการกําหนดขอบเขตและบทนิยามของรัฐวิสาหกิจ ตามวัตถุประสงค์และขอบเขตในการบังคับใช้ที่ต่างกัน
สํานักงานบริหารหนี้สาธารณะ
โทร. 02 265 8050 ต่อ 5505 และ 5914
รัฐบาลไทย-ข่าวทำเนียบรัฐบาล-แถลงข่าวสร้างความเชื่อมั่นอาหารไทยปลอดภัยจากโควิด-19 ด้วยการรับรองตนเอง (self-declaration) ในสถานประกอบการอุตสาหกรรม
วันพฤหัสบดีที่ 21 มกราคม 2564
แถลงข่าวสร้างความเชื่อมั่นอาหารไทยปลอดภัยจากโควิด-19 ด้วยการรับรองตนเอง (self-declaration) ในสถานประกอบการอุตสาหกรรม
ปลัดฯ กอบชัย ร่วมแถลงข่าวสร้างความเชื่อมั่นอาหารไทยปลอดภัยจากโควิด-19 ด้วยการรับรองตนเอง (self-declaration) ในสถานประกอบการอุตสาหกรรม
วันนี้ (21 มกราคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมแถลงข่าวเรื่อง “สร้างความเชื่อมั่นให้กับผู้บริโภค ด้วยการรับรองตนเอง (self-declaration) ในสถานประกอบการอุตสาหกรรม เพื่อควบคุม ติดตาม และป้องกันการปนเปื้อนของเชื้อไวรัสโคโรนา 2019” โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายสุพันธุ์ มงคลสุธี ประธานสภาอุตสาหกรรมแห่งประเทศไทย ร่วมแถลงข่าว และมีนางวรวรรณ ชิตอรุณ รองปลัดกระทรวงอุตสาหกรรม และนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ร่วมเป็นเกียรติ ณ ห้องประชุม สภาอุตสาหกรรมแห่งประเทศไทย
กระทรวงอุตสาหกรรม ร่วมกับกระทรวงสาธารณสุข และสภาอุตสาหกรรมแห่งประเทศไทย พร้อมหน่วยงานในสังกัด ได้แก่ สถาบันอาหาร สถาบันรับรองมาตรฐานไอเอสโอ และกรมควบคุมโรค จัดทําแนวทางการรับรองตนเอง (Self-Declaration) ในสถานประกอบการอุตสาหกรรม ด้วยมาตรการร่วม 3 ภาคีภายใต้แนวทางมาตรฐานของ GMP HACCP และ ISO22000 เพื่อควบคุม ติดตาม และป้องกันการปนเปื้อนของเชื้อโควิด-19 เพื่อสร้างความเชื่อมั่นแก่ผู้บริโภคและป้องกันผลกระทบต่ออุตสาหกรรมอาหารโดยรวมของประเทศในวงกว้าง โดยใช้มาตรการจัดการสุขอนามัย 3 ด้าน คือ การจัดการสุขอนามัยในสถานประกอบการ กระบวนการผลิต และบุคลากร พร้อมเสริมมาตรการป้องกันการปนเปื้อนและแพร่กระจายของเชื้อไวรัสโคโรนา 2019 หากสถานประกอบการได้ดําเนินการตามขั้นตอนการรับรองของสถานประกอบการครบถ้วนแล้ว สภาอุตสาหกรรมแห่งประเทศไทยจะออกเอกสารเพื่อแสดงว่า สภาอุตสาหกรรมฯ กรมควบคุมโรค สถาบันรับรองมาตรฐานไอเอสโอ และสถาบันอาหารได้ทวนสอบแล้วว่าสถานประกอบการมีการรับรองตนเองว่าเป็นสถานประกอบการที่ปฏิบัติตามมาตรการควบคุม ติดตาม และป้องกันการปนเปื้อนของเชื้อไวรัสโคโรนา 2019 อย่างถูกต้องและครบถ้วนตามเกณฑ์การประเมินตนเอง IPHA ซึ่งจะได้เครื่องหมายรับรองตนเองว่าเป็นสถานประกอบการที่มีการดูแลบุคลากร กระบวนการผลิต และสถานที่ ได้มาตรฐานด้านสุขอนามัย “IPHA : Industrial and Production Hygiene Administration”
รัฐบาลไทย-ข่าวทำเนียบรัฐบาล-ประชุมคณะอนุกรรมการขับเคลื่อนโครงการหนึ่งตำบล หนึ่งผลิตภัณฑ์ 1/2564
วันพฤหัสบดีที่ 21 มกราคม 2564
ประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ 1/2564
กระทรวงเกษตรฯ ร่วมประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ 1/2564
นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (นายทองเปลว กองจันทร์) ให้เข้าร่วมประชุมคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ 1/2564 ในฐานะผู้แทนกระทรวงเกษตรและสหกรณ์ ณ ห้องประชุมสํานักงานปลัดสํานักนายกรัฐมนตรี ทําเนียบรัฐบาล พร้อมด้วยผู้แทนสํานักงานเศรษฐกิจการเกษตร โดยมีนายธีรภัทร ประยูรสิทธิ ปลัดสํานักนายกรัฐมนตรี เป็นประธาน
โดยที่ประชุมได้รับทราบและพิจารณาในประเด็นต่าง ๆ ดังนี้ 1) รายงานผลการดําเนินงานโครงการขับเคลื่อนโครงการหนึ่งตําบล หนึ่งผลิตภัณฑ์ ประจําปีงบประมาณ พ.ศ. 2563 2) แนวทางการจัดทํางบประมาณรายจ่ายประจําปีงบประมาณ พ.ศ. 2565 โครงการหนึ่งตําบล หนึ่งผลิตภัณฑ์ และ 3) โครงการโอทอปไทย สู้ภัยโควิด-19 กําหนดจัดงานเบื้องต้น ระหว่างวันที่ 5-13 มีนาคม 2564 ณ ศูนย์แสดงสินค้าและการประชุม อิมแพคเมืองทองธานี
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ชู “เมืองโบราณศรีเทพ” เป็นมรดกโลก
วันพฤหัสบดีที่ 21 มกราคม 2564
ชู “เมืองโบราณศรีเทพ” เป็นมรดกโลก
...
เมืองโบราณศรีเทพ จ.เพชรบูรณ์
เป็น เมืองสําคัญในสมัยทวารวดี
ที่แสดงให้เห็นถึงเทคโนโลยีการวางผัง
และออกแบบเมืองของยุคสมัยนั้น
.
ปัจจุบันยังคงหลงเหลือหลักฐานมณฑลจักรวาล
ตามคติพุทธที่ค่อนข้างสมบูรณ์
มีหลักฐานด้านคติความเชื่อทางศาสนา
และประติมากรรมที่โดดเด่นเป็นเอกลักษณ์
.
ที่สําคัญเมืองโบราณศรีเทพยังเข้าเกณฑ์
ของความเป็นมรดกโลก 2 ด้าน
ทั้งการแลกเปลี่ยนคุณค่าของมนุษย์
และประจักษ์หลักฐานที่ยอดเยี่ยมของอารยธรรม
.
ด้วยเหตุนี้รัฐบาลจึงเห็นชอบให้เสนอ
“เมืองโบราณศรีเทพ” เข้าสู่บัญชีรายชื่อมรดกโลก
ต่อศูนย์มรดกโลก ณ ฝรั่งเศส ภายใน 1 ก.พ. 64
เพื่อให้ทันการพิจารณาของคณะกรรมการมรดกโลก
ในช่วงเดือน มิ.ย. – ก.ค. 64
.
เมืองมรดกโลกที่อยู่ในประเทศไทย มีอยู่ 5 แห่ง
1. นครประวัติศาสตร์พระนครศรีอยุธยา
2. เมืองประวัติศาสตร์สุโขทัยและเมืองบริวาร
3. แหล่งโบราณคดีบ้านเชียง
4. เขตรักษาพันธุ์สัตว์ป่าทุ่งใหญ่-ห้วยขาแข้ง
5. ป่าดงพญาเย็น-เขาใหญ่
.
อีก 1 แห่ง คือพื้นที่กลุ่มป่าแก่งกระจาน
อยู่ระหว่างการพิจารณา
.
ข้อดีของการเป็นมรดกโลก
จะทําให้สถานที่นั้นได้รับการคุ้มครองดูแล
แบบอนุรักษ์ควบคู่กับการใช้ประโยชน์
และดึงดูดนักท่องเที่ยว สร้างรายได้แก่ชุมชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวง​ยุติธรรม​ ประชุม​​เพื่อขับเคลื่อน​และติดตามงานแก้ไขปัญหา​จังหวัด​ชายแดน​ภาคใต้​ ประจำปีงบประมาณ​ พ.ศ.​๒๕๖๔​
วันพฤหัสบดีที่ 21 มกราคม 2564
กระทรวง​ยุติธรรม​ ประชุม​​เพื่อขับเคลื่อน​และติดตามงานแก้ไขปัญหา​จังหวัด​ชายแดน​ภาคใต้​ ประจําปีงบประมาณ​ พ.ศ.​๒๕๖๔​
นายนิยม​ เติม​ศรี​สุข​ รอง​ปลัด​กระทรวง​ยุติธรรม​ เป็น​ประธาน​การประชุม​รายไตรมาส​เพื่อขับเคลื่อน​และติดตามงานแก้ไขปัญหา​จังหวัด​ชายแดน​ภาคใต้​ ประจําปีงบประมาณ​ พ.ศ. ​๒๕๖๔​
ในวันอังคาร​ที่​ ๑๙ มกราคม​ ๒๕๖๔ เวลา​ ๑๓.๓๐​ น.​ ณ​ ห้องประชุม​ ๕ - ๐๑​ ชั้น​ ๕ ​อาคารที่ทําการกระทรวง​ยุติ​ธรรม​แห่งใหม่​ถนนแจ้งวัฒนะ​ เขตหลักสี่​ กรุงเทพ​ฯ​ นายนิยม​ เติม​ศรี​สุข​ รอง​ปลัด​กระทรวง​ยุติธรรม​เป็น​ประธาน​การประชุม​รายไตรมาส​เพื่อขับเคลื่อน​และติดตามงานแก้ไขปัญหา​จังหวัด​ชายแดน​ภาคใต้​ประจําปีงบประมาณ​ พ.ศ. ​๒๕๖๔​โดยมี​ ผู้บริหาร​ และเจ้าหน้าที่​จากหน่วยงาน​ในสังกัด​กระทรวง​ยุติธรรม​ ​เข้าร่วม​ฯ
โดยที่ประชุม​รับทราบสรุปผลการดําเนิน​งาน​ขับเคลื่อน​การแก้ไขปัญหา​จังหวัด​ชายแดน​ภาคใต้​ของ​กระทรวง​ยุติธรรม​ ประจําปีงบประมาณ​ พ.ศ.​ ๒๕๖๓ และผลการดําเนิน​งาน​ประจําปีงบประมาณ​ พ.ศ.​ ๒๕๖๔ ไตรมาส​ ๑ และรับทราบแนวทางการขับเคลื่อน​การ​ดําเนินงาน​การแก้ไขปัญ​หาจังหวัด​ชายแดน​ภาคใต้​ของกระทรวง​ยุติธรรม​ ประจําปีงบประมาณ​ พ.ศ.​ ๒๕๖๔​ ประกอบด้วย​ ทิศทางนโยบายและยุทธศาสตร์​ด้านการแก้ไขปัญหา​จังหวัด​ชายแดน​ภาคใต้​ ความสอดคล้องในการดําเนิน​งาน​แก้ไขปัญหา​จังหวัด​ชายแดน​ภาคใต้​ของแผนปฏิบัติราชการกระทรวง​ยุติธรรม​กับแผนปฏิบัติการด้านการป้องกันและแก้ไขปัญหา​จังหวัด​ชายแดน​ภาคใต้​ พ.ศ.​ ๒๕๖๒​ -​ ๒๕๖๕​การดําเนิน​งาน​ภายใต้​สถานการณ์​การแพร่ระบาด​ของเชื้อไวรัสโคโรน่า​ ๒๐๑๙ ประเด็นสําคัญ​ของหน่วยงานเจ้าภาพระดับพื้นที่​ แนวทางการกํากับ​ติดตาม​ และการรายงานผลการปฏิบัติงานและการใช้จ่ายงบประมาณ​ ประจํา​ปี​งบประมาณ​ พ.ศ.​๒๕๖๔​นอกจากนี้​ิรับทราบ​ กรอบงบประมาณ​และการดําเนิน​งาน​ของหน่วยงาน​ในสังกัด​กระทรวง​ยุติธรรม​ ประจํา​ปีงบประมาณ​ พ.ศ. ​๒๕๖๕
รัฐบาลไทย-ข่าวทำเนียบรัฐบาล-‘จับกัง1’ มอบ ผู้ช่วยฯ ลงพื้นที่ขับเคลื่อน ‘ชลบุรีโมเดล’ คัดกรองโควิด-19 เชิงรุกในสถานประกอบการ เรียกความเชื่อมั่นนักลงทุน
วันพฤหัสบดีที่ 21 มกราคม 2564
‘จับกัง1’ มอบ ผู้ช่วยฯ ลงพื้นที่ขับเคลื่อน ‘ชลบุรีโมเดล’ คัดกรองโควิด-19 เชิงรุกในสถานประกอบการ เรียกความเชื่อมั่นนักลงทุน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ ผู้ช่วยรัฐมนตรีประจํากระทรวงแรงงาน ลงพื้นที่ขับเคลื่อน ‘ชลบุรีโมเดล’ติดตามการตรวจคัดกรองโควิด -19 เชิงรุกในสถานประกอบการ เรียกความเชื่อมั่นนักลงทุน ผู้ประกอบการภาคเอกชน นักท่องเที่ยวและประชาชน
เมื่อวันที่ 21 มกราคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานลงพื้นที่เสี่ยงในจังหวัดชลบุรี เพื่อตรวจติดตามการดําเนินการตรวจคัดกรองโควิด-19 เชิงรุกในสถานประกอบกิจการให้แก่ลูกจ้างผู้ประกันตน มาตรา 33 ซึ่งเป็นการตรวจคัดกรองหาผู้ติดเชื้อโควิด-19 เชิงรุกในสถานประกอบกิจการตามนโยบายของรัฐมนตรีว่าการกระทรวงแรงงาน โดยผู้ช่วยรัฐมนตรีประจํากระทรวงแรงงานกล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องแรงงานและประชาชนทุกกลุ่ม จึงได้มีการสั่งการและดําเนินการตามมาตรการต่างๆ ตามรัฐบาลกําหนดมาอย่างต่อเนื่อง ท่านรัฐมนตรีว่าการกระทรวงแรงงานจึงได้บูรณาการกับภาคส่วนที่เกี่ยวข้องในพื้นที่ทํางานเชิงรุก เพื่อเป็นการป้องกันและควบคุมการแพร่ระบาดของโรคดังกล่าวให้มีการจํากัดอยู่ในพื้นที่ไม่ให้เกิดการแพร่ระบาดในวงกว้าง ซึ่งจะส่งผลกระทบต่อเศรษฐกิจของประเทศทั้งทางตรงและทางอ้อม ตลอดจนสุขภาวะของประชาชนทั่วประเทศ
นายสุรชัยยังกล่าวต่อว่า ‘ชลบุรีโมเดล’ เป็นนโยบายของท่านรัฐมนตรีสุชาติ ชมกลิ่นที่จะป้องกันและควบคุมโรคติดต่อไม่ให้เกิดการแพร่ระบาดไปยังแหล่งชุมชน หรือสถานที่ทํางาน หรือสถานที่ท่องเที่ยวสําคัญๆ รวมไปถึงร้านอาหาร ห้างสรรพสินค้า ร้านบริการต่างๆ อีกทั้งเป็นการแบ่งเบาภาระงานของกระทรวงสาธารณสุขในการติดตาม สอบสวนโรค ตลอดจนสร้างความเชื่อมั่นให้แก่นักลงทุน นักท่องเที่ยว ผู้ประกอบการ ลูกจ้าง ธุรกิจการท่องเที่ยว และการโรงแรม รวมถึงประชาชนทั่วไป มีความมั่นใจในการเดินทางเข้ามาพื้นที่ในจังหวัดชลบุรีได้อย่างปลอดภัยและปราศจากการติดเชื้อโควิด-19 เพราะมีมาตรการตรวจคัดกรองโควิด-19 ในทุกมิติ เนื่องจากเป็นพื้นที่ควบคุมสูงสุดและพบผู้ติดเชื้อจํานวนมากในหลายอําเภอ เช่น อําเภอศรีราชา อําเภอเมือง และอําเภอบางละมุง เป็นต้น
“การตรวจคัดกรองโควิด-19 เชิงรุกในวันนี้ ได้รับความร่วมมือเป็นอย่างดีจากผู้ประกอบการห้างสรรพสินค้า ร้านค้า และโรงงานในพื้นที่อําเภอศรีราชา และอําเภอเมือง ซึ่งถือเป็นการบูรณาการทํางานร่วมกันระหว่างสํานักงานประกันสังคมจังหวัดชลบุรี และโรงพยาบาลในเครือข่ายทั้งโรงพยาบาลพญาไท และและโรงพยาบาลวิภาราม ในการเข้าตรวจคัดกรองหาเชื้อโควิด-19 เชิงรุกให้แก่ผู้ประกันตน มาตรา 33 ประมาณ 800 คน ซึ่งหากพบเชื้อจะเข้าสู่กระบวนการรักษาตามที่กระทรวงสาธารณสุขกําหนดต่อไป”นายสุรชัยกล่าวในท้ายสุด
รัฐบาลไทย-ข่าวทำเนียบรัฐบาล-การประชุมผู้บริหารระดับสูงกระทรวงอุตสาหกรรม
วันพฤหัสบดีที่ 21 มกราคม 2564
การประชุมผู้บริหารระดับสูงกระทรวงอุตสาหกรรม
การประชุมผู้บริหารระดับสูงกระทรวงอุตสาหกรรม
วันนี้ (21 มกราคม 2564) 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงกระทรวงอุตสาหกรรม เข้าร่วมประชุม ซึ่งที่ประชุมได้เร่งรัดการใช้จ่ายงบประมาณ ประจําปี 2564 และร่วมกันพิจารณาการจัดทํางบประมาณ ประจําปี 2565 และติดตามงานในด้านต่างๆ เพื่อให้เป็นไปตามแผนงาน ณ ห้องประชุมชั้น 1 อาคาร สปอ.
รัฐบาลไทย-ข่าวทำเนียบรัฐบาล-มาก ถึง มากที่สุด ! ประชาชนส่วนใหญ่พอใจรัฐบาล
วันพฤหัสบดีที่ 21 มกราคม 2564
มาก ถึง มากที่สุด ! ประชาชนส่วนใหญ่พอใจรัฐบาล
...
รายงานผลสํารวจ
ความต้องการของประชาชน พ.ศ. 2564
ที่กระทรวงดีอีเอสรายงานต่อที่ประชุม ครม.
.
สํานักงานสถิติแห่งชาติสํารวจพบว่า
ประชาชน 45.5% พึงพอใจ
การแก้ปัญหาต่างๆ ของรัฐบาล
และ 47.2% เชื่อมั่นต่อการดําเนินงานของรัฐบาล
ในระดับ มาก ถึง มากที่สุด
.
ส่วนความต้องการของประชาชน 5 อันดับแรก
1. ควบคุมราคาสินค้า ลดค่าน้ํา-ไฟ
2. เพิ่มมาตรการ/สวัสดิการต่างๆ เช่น คนละครึ่ง
3. แก้ปัญหาด้านการเกษตร
4. แก้ปัญหาว่างงาน
5. ชดเชยรายได้ที่สูญเสียจากการระบาดของโรคโควิด-19
.
สํารวจโดย ส่งเจ้าหน้าที่ไปสัมภาษณ์
ประชาชนอายุ 15 ปีขึ้นไป จํานวน 46,600 คน
ในทุกจังหวัดทั่วประเทศ
ระหว่างวันที่ 23 พ.ย. – 8 ธ.ค. 63
.
ข้อมูลทั้งหมดนี้
รัฐบาลจะนําไปเป็นแนวทางในการวางแผน
กําหนดนโยบายที่สอดคล้อง
กับความต้องการของประชาชนต่อไป
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ยุติธรรม รับเรื่องร้องเรียน มูลนิธิปวีณาหงสกุลเพื่อเด็กและสตรี จำนวน ๗ ราย เพื่อขอรับความช่วยเหลือจากกระทรวงยุติธรรม
วันพฤหัสบดีที่ 21 มกราคม 2564
รมว.ยุติธรรม รับเรื่องร้องเรียน มูลนิธิปวีณาหงสกุลเพื่อเด็กและสตรี จํานวน ๗ ราย เพื่อขอรับความช่วยเหลือจากกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องร้องเรียน มูลนิธิปวีณาหงสกุลเพื่อเด็กและสตรี จํานวน ๗ ราย เพื่อขอรับความช่วยเหลือจากกระทรวงยุติธรรม
ในวันพฤหัสบดีที่ ๒๑ มกราคม ๒๕๖๔ เวลา ๑๓.๓๐ น. ณ ห้องสนฉัตร ๑ - ๒ ชั้น ๓ อาคารกระทรวงยุติธรรมแห่งใหม่ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ รับเรื่องร้องเรียนจาก นางปวีณา หงสกุล ประธานมูลนิธิปวีณาหงสกุลเพื่อเด็กและสตรี ได้นําผู้เสียหาย จํานวน ๗ ราย เพื่อขอรับความช่วยเหลือจากกระทรวงยุติธรรม
นางปวีณา กล่าวว่า สําหรับผู้เสียหายทั้ง ๗ คน ประกอบด้วย ๑. เด็กหญิงนักเรียนมัธยมศึกษาปีที่ ๒ โดนเพื่อน ๕ คน กระทําชําเราในห้องเรียนคอมพิวเตอร์ เหตุเกิดในกรุงเทพฯ ๒. กรณีพี่เลี้ยงเด็กโหดทําร้ายเด็กหญิงสองพี่น้อง คนโตได้รับบาดเจ็บ คนเล็กอาการโคม่า เหตุเกิด จ.ปทุมธานี ๓.สาวบริษัทเงินกู้ถูกอดีตสามี ใช้ปืนขู่ ก่อนลักพาตัวไปทําร้ายร่างกาย เหตุเกิดในกรุงเทพฯ ๔.หญิงสาวถูกอดีตสามีทําร้ายใช้มีดคัตเตอร์กรีดที่แขนขา และใช้กรรไกรแทงที่หัว เย็บ ๓๐๐ เข็ม เหตุเกิดใน จ.นนทบุรี
นางปวีณา กล่าวว่า ๕. หญิงสาวถูกคัตเตอร์กรีดหน้า เย็บ ๙๑ เข็ม เนื่องจากสามีโมโหเหตุถูกขอหย่า ในพื้นที่ จ.ชลบุรี ๖. สาวถูกสามีหึงหวงทําร้ายร่างกาย และบังคับขายบริการ เหตุเกิด จ.นนทบุรี และ ๗. น้องสาวร้องขอความเป็นธรรมให้พี่สาวที่เสียชีวิต หลังถูกสามีติดยาเสพติดทําร้ายร่างกายอาการโคม่า เหตุเกิดในกรุงเทพฯ โดยส่วนใหญ่เกี่ยวข้องกับคดียาเสพติด
ด้าน นายสมศักดิ์ กล่าวว่า ได้รับเรื่องร้องเรียนดังกล่าวและมอบหมายให้กรมคุ้มครองสิทธิและเสรีภาพ ดําเนินการให้ความช่วยเหลือประชาชนที่ตกเป็นผู้เสียหายในคดีอาญา โดยที่ไม่มีส่วนเกี่ยวข้องกับการกระทําความผิดต่อไป ทั้งนี้ ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ ผู้เสียหายมีสิทธิขอรับเงินเยียวยา อาทิ กรณีบาดเจ็บ แบ่งเป็น ค่าใช้จ่ายที่จําเป็นในการรักษาพยาบาลให้เท่าที่จ่ายจริง แต่ไม่เกิน ๔๐,๐๐๐ บาท ค่าฟื้นฟูสมรรถภาพทางร่างกายและจิตใจให้จ่ายเท่าที่จ่ายจริง แต่ไม่เกิน ๔๐,๐๐๐ บาท ค่าขาดประโยชน์ทํามาหาได้ตามอัตราค่าจ้างขั้นต่ําของจังหวัด ตามวันที่ไม่สามารถประกอบการงานได้ตามปกติ ค่าตอบแทนความเสียหายอื่นให้จ่ายเป็นเงินตามจํานวนที่คณะกรรมการเห็นสมควรแต่ไม่เกิน ๕๐,๐๐๐ บาท
ส่วนกรณีเสียชีวิตจะได้ค่าตอบแทนกรณีถึงแก่ความตาย จํานวน ๕๐,๐๐๐ บาท ค่าจัดการศพ ๒๐,๐๐๐ บาท และค่าขาดอุปการะเลี้ยงดู ๔๐,๐๐๐ บาท ทั้งนี้ ขึ้นอยู่กับการพิจารณาของคณะอนุกรรมการฯ ประจําจังหวัดที่เกิดเหตุเป็นสําคัญ
รัฐบาลไทย-ข่าวทำเนียบรัฐบาล-รมช.แรงงาน ร่วมหารือสส.น่าน เดินหน้าขับเคลื่อนไทยไปด้วยกัน
วันพฤหัสบดีที่ 21 มกราคม 2564
รมช.แรงงาน ร่วมหารือสส.น่าน เดินหน้าขับเคลื่อนไทยไปด้วยกัน
- -
วันที่ 21 มกราคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน หารือร่วมกับสมาชิกสภาผู้แทนราษฎรจังหวัดน่าน (นางสิรินทร รามสูต) และนางพรพิมล ธรรมสาร สมาชิกสภาผู้แทนราษฎรจังหวัดปทุมธานี เพื่อหาแนวทางในการพัฒนาทักษะฝีมือแรงงานให้แก่ประชาชนในพื้นที่
ศาสตราจารย์ นฤมล เผยว่า จังหวัดน่านเป็นจังหวัดที่ได้รับมอบหมายจากนายกรัฐมนตรี พลเอกประยุทธ์ จันทร์โอชา ให้รับผิดชอบและกํากับดูแล เป็นที่ปรึกษาเพื่อขับเคลื่อนไทยไปด้วยกัน ซึ่งมีโอกาสลงพื้นที่แล้ว 2 ครั้ง และมอบหมายให้คณะที่ปรึกษาดําเนินงานด้านการพัฒนาทักษะฝีมือ โดยร่วมกับหน่วยงานที่เกี่ยวข้อง รวมถึงบูรณการความร่วมมือกับภาคเอกชนทั้งส่วนกลางและภูมิภาคด้วย ที่ผ่านมาเมื่อช่วงปลายเดือนพฤศจิกายน 2564 ได้นําตัวแทนของสํานักงานพัฒนาธุรกรรมทางอิเล็กทรอนิกส์ หรือ ETDA บริษัท หัวเว่ย เทคโนโลยี (ประเทศไทย) จํากัด และบริษัท แคทบัซซ์ ทีวี จํากัด ลงพื้นที่ด้วย มีแผนที่จะดําเนินการฝึกให้แก่แรงงานในพื้นที่หลายหลักสูตร บางหลักสูตรดําเนินการแล้ว เช่น ร่วมกับวัดโป่งคํา จัดคอร์สฝึกอบรมให้แก่แรงงานภาคการเกษตร สู่เกษตรดิจิทัล นอกจากนี้ยังได้รับรายงานด้วยว่า หลังจากสถานการณ์การระบาดของโรคติดเชื้อไวรัสโคโรนา 2019 (COVID-19) คลี่คลาย สํานักงานพัฒนาฝีมือแรงงานน่าน กรมพัฒนาฝีมือแรงงาน จะร่วมมือกับภาคเอกชนข้างต้น ดําเนินการฝึกอบรมตามโครงการพัฒนาวิสาหกิจสู่ความเป็นมืออาชีพ ด้วยการฝึกอบรมให้ความรู้ด้านพาณิชย์อิเล็กทรอนิกส์ หรือ e-Commerce และการสร้างเครือข่ายตลาดออนไลน์โดยใช้ LINE Official Account ให้กับกลุ่มคลัสเตอร์เกษตรแปรรูปน่านอโกร-อินดัสทรี และกลุ่มเกษตรกร กลุ่มวิสาหกิจชุมชนในพื้นที่ อ.สันติสุข เพื่อพัฒนาและยกระดับให้กลุ่มเกษตรกรและวิสาหกิจชุมชน ให้เกิดความคิดสร้างสรรค์ในการทําธุรกิจแนวใหม่ และประยุกต์ใช้ประโยชน์จากเทคโนโลยี
ด้านนางสิรินทร สส.จังหวัดน่าน กล่าวเพิ่มเติมว่า จากการคลุกคลีกับประชาชนในพื้นที่ ซึ่งแรงงานส่วนใหญ่เป็นแรงงานภาคเกษตรกรรม มีเวลาว่างช่วงรอฤดูกาล อีกทั้งยังขาดความรู้ด้านเทคโนโลยีสมัยใหม่ การจัดหาตลาดสําหรับจําหน่ายสินค้าทางการเกษตร การแปรรูปสินค้าการเกษตร การออกแบบแพคเกจจิ้งเพื่อเพิ่มมูลค่าสินค้า ซึ่งในส่วนนี้ จะช่วยสนับสนุนทั้งการจัดหากลุ่มเป้าหมาย และการประสานงาน เพื่อให้พี่น้องประชาชนในพื้นที่ได้รับโอกาสและเข้าถึงกลุ่มเป้าหมายอย่างทั่วถึง เช่นเดียวกันกับสส.ปทุมธานี ให้ข้อมูลว่า มีแรงงานในพื้นที่ของจังหวัดปทุมธานี มีความต้องการพัฒนาทักษะฝีมือ จึงขอนําประเด็นการหารือในครั้งนี้ ไปประสานขอให้หน่วยงานของกรมพัฒนาฝีมือแรงงานที่อยู่ในพื้นที่จัดโครงการฝึกอบรมให้ด้วย
“การพัฒนาทักษะฝีมือเป็นเรื่องจําเป็น ที่แรงงานทุกคนต้องเรียนรู้และพัฒนาตนเองอยู่เสมอ เพื่อให้ทันต่อสถานการณ์และเทคโนโลยี โดยเฉพาะในสถานการณ์การแพร่ระบาดของโควิด-19 ต้องปรับตัวและพัฒนาตัวเองให้มาก บางรายต้องเปลี่ยนจากทํางานประจําไปเป็นแรงงานอิสระ ต้องหาอาชีพที่ 2 หรืออาชีพที่ 3 เพื่อเพิ่มรายได้ให้กับตนเอง การเป็นแรงงานในระบบจะค่อยๆ ลดลง และเกิดอาชีพใหม่มากขึ้น ดังนั้นต้องเตรียมตัวให้มีพร้อมอยู่เสมอ หากสนใจรับการพัฒนาทักษะ ซึ่งปัจจุบันมีการอบรมแบบออนไลน์ อยู่ที่ไหนก็อบรมได้ สามารถสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 4 หรือดูรายละเอียดได้ที่ www.dsd.go.th” รมช. กล่าวทิ้งท้าย
รัฐบาลไทย-ข่าวทำเนียบรัฐบาล-กรมธนารักษ์ส่งมอบอาคารชดเชยให้กรมศุลกากรตามโครงการพัฒนาที่ราชพัสดุแปลงที่ตั้งโรงภาษีร้อยชักสาม
วันพฤหัสบดีที่ 21 มกราคม 2564
กรมธนารักษ์ส่งมอบอาคารชดเชยให้กรมศุลกากรตามโครงการพัฒนาที่ราชพัสดุแปลงที่ตั้งโรงภาษีร้อยชักสาม
กรมธนารักษ์ร่วมกับกรมศุลกากร จัดพิธีส่งมอบ – รับมอบอาคารพักอาศัย 8 ชั้น ขนาด 100 ครอบครัวซึ่งเป็นอาคารชดเชยตามโครงการพัฒนาที่ราชพัสดุแปลงที่ตั้งโรงภาษีร้อยชักสาม ให้กรมศุลกากรเพื่อใช้ประโยชน์ในทางราชการ
วันนี้ (21 มกราคม 2564) ณ ที่ราชพัสดุแปลงหมายเลขทะเบียนที่ กท.352532 กท.352597 – 352599 บริเวณเชิงสะพานกรุงเทพ ถนนพระราม 3 แขวงบางคอแหลม เขตบางคอแหลม กรุงเทพมหานคร นายยุทธนา หยิมการุณ อธิบดีกรมธนารักษ์ และนายพชร อนันตศิลป์ อธิบดีกรมศุลกากร ได้ลงนามในบันทึกการส่งมอบ – รับมอบอาคารชดเชยให้กรมศุลกากร ซึ่งเป็นอาคารพักอาศัย 8 ชั้น ขนาด 100 ครอบครัว จํานวน 1 หลัง มูลค่า 60.9 ล้านบาท โดยมีคณะผู้บริหารกรมธนารักษ์และคณะผู้บริหารกรมศุลกากรเข้าร่วมพิธีในครั้งนี้
นายยุทธนา หยิมการุณ อธิบดีกรมธนารักษ์ เปิดเผยว่า การดําเนินการก่อสร้างอาคารพักอาศัยกรมศุลกากรดังกล่าว เป็นส่วนหนึ่งของโครงการพัฒนาที่ราชพัสดุแปลงที่ตั้งโรงภาษีร้อยชักสาม ซึ่งกําหนดให้กิจการร่วมค้าฯ บริษัท ยู ซิตี้ จํากัด (มหาชน) บริษัท อามันรีสอร์ท เซอร์วิสเซส ลิมิเต็ด และบริษัท ซิลเวอร์ลิงค์ รีสอร์ทส์ ลิมิเต็ด ผู้ได้รับสิทธิการพัฒนาโครงการ จะต้องดําเนินการก่อสร้างอาคารชดเชยให้สํานักงานตํารวจแห่งชาติ (กองบังคับการตํารวจน้ํา) และก่อสร้างอาคารพักอาศัย 8 ชั้น ขนาด 100 ครอบครัว จํานวน 1 หลัง ชดเชยให้กรมศุลกากร ซึ่งปัจจุบันกิจการร่วมค้าฯ ได้ดําเนินการก่อสร้างอาคารชดเชยเสร็จเรียบร้อยแล้วและส่งมอบให้เป็นกรรมสิทธิ์ของกระทรวงการคลังและกรมธนารักษ์จึงได้ดําเนินการส่งมอบอาคารชดเชยดังกล่าวให้กรมศุลกากรเพื่อใช้ประโยชน์ในทางราชการต่อไป
สําหรับโครงการพัฒนาที่ราชพัสดุแปลงที่ตั้งโรงภาษีร้อยชักสาม ซึ่งกิจการร่วมค้าฯ จะต้องก่อสร้างอาคารโรงแรมพร้อมปรับปรุงซ่อมแซมอาคารโบราณสถานให้แล้วเสร็จภายในปี 2568 นั้น กิจการร่วมค้าฯ ได้รับการพิจารณาหลักฐานทางประวัติศาสตร์และรูปแบบการบูรณะอาคารโบราณสถานจากกรมศิลปากรแล้ว รวมทั้งคณะกรรมการผู้ชํานาญการพิจารณางานการวิเคราะห์ผลกระทบสิ่งแวดล้อมฯ ได้เห็นชอบรายงานการประเมินผลกระทบสิ่งแวดล้อม (EIA) โครงการพัฒนาที่ราชพัสดุแปลงที่ตั้งโรงภาษีร้อยชักสามแล้ว ปัจจุบันอยู่ระหว่างกรมศิลปากรพิจารณาอนุญาตการบูรณะกลุ่มอาคารศุลกสถาน ทั้งนี้ กรมธนารักษ์จะได้ติดตามกํากับดูแลโครงการให้เป็นไปตามที่กําหนดไว้ในสัญญาร่วมลงทุนเพื่อบริหารจัดการทรัพย์สินให้เกิดประโยชน์สูงสุดต่อไป อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ ไม่ปิดกั้นเอกชนนำเข้าวัคซีนโควิด-19 ขอให้ขึ้นทะเบียนกับ อย. เพื่อมั่นใจว่าปลอดภัย
วันอาทิตย์ที่ 24 มกราคม 2564
นายกฯ ไม่ปิดกั้นเอกชนนําเข้าวัคซีนโควิด-19 ขอให้ขึ้นทะเบียนกับ อย. เพื่อมั่นใจว่าปลอดภัย
โฆษกรัฐบาลเผย นายกฯ ไม่ปิดกั้นเอกชนนําเข้าวัคซีนโควิด-19 ขอให้ขึ้นทะเบียนกับ อย. เพื่อมั่นใจว่าปลอดภัย
วันนี้(24ม.ค.64)นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายให้เอกชนสามารถนําเข้าวัคซีนโควิด-19ได้โดยขอให้ยื่นเอกสารขอขึ้นทะเบียนวัคซีนกับทางสํานักงานคณะกรรมการอาหารและยา(อย.)ให้ถูกต้องทั้งนี้อย.จะพิจารณาตรวจสอบวัคซีนที่จะขอนําเข้ามาใช้ในประเทศไทยซึ่งจะต้องได้รับการประเมินก่อนนําไปใช้จริงโดยทางอย.จะประเมินทั้งในด้านคุณภาพด้านความปลอดภัยและด้านประสิทธิผลของวัคซีนว่าเหมาะสมกับคนไทยโดยผู้ที่ต้องการขึ้นทะเบียนจะต้องแสดงข้อมูลเอกสารหลักฐานเพื่อประเมินคุณสมบัติของวัคซีนทั้ง3ด้านดังกล่าว
นอกจากนี้อย.ได้ปรับการทํางานเพื่ออํานวยความสะดวกในการขึ้นทะเบียนวัคซีนโควิด-19อย่างเต็มที่ด้วยการระดมเพิ่มผู้เชี่ยวชาญทั้งภายในและภายนอกมาร่วมพิจารณาเพื่อให้สามารถอนุมัติวัคซีนได้โดยเร็วที่สุดแต่ยังคงไม่สามารถผ่อนคลายกฎเกณฑ์หรือลดหย่อนการกํากับดูแลเนื่องจากเป็นผลิตภัณฑ์ที่เกี่ยวข้องกับชีวิตของประชาชน
นายอนุชากล่าวเพิ่มเติมว่า“การจัดหาวัคซีนป้องกันโควิด-19นี้ต้องดําเนินการอย่างรอบคอบภายใต้สถานการณ์ที่มีความต้องการใช้สูงทั่วโลกอีกทั้งวัคซีนที่มีอยู่เพิ่งเสร็จจากงานวิจัยเข้าสู่กระบวนการผลิตของแต่ละบริษัทดังนั้นการนําเข้าวัคซีนต้องมั่นใจว่าเป็นวัคซีนที่มีความปลอดภัยมีคุณภาพมาตรฐานและมีประสิทธิผลเนื่องจากวัคซีนที่อย.รับขึ้นทะเบียนเป็นวัคซีนที่ได้รับอนุญาตให้ใช้ในภาวะฉุกเฉินที่จะต้องมีระบบการกํากับติดตามเฝ้าระวังความปลอดภัยจากการใช้อย่างต่อเนื่อง”
................
รัฐบาลไทย-ข่าวทำเนียบรัฐบาล-นายกฯ ขอบคุณ เป็นกำลังใจให้ทุกภาคส่วน เสียสละ ทุ่มเททำงาน ยับยั้งโควิด-19 รอบใหม่ ตลอด 1 เดือน
วันอาทิตย์ที่ 24 มกราคม 2564
นายกฯ ขอบคุณ เป็นกําลังใจให้ทุกภาคส่วน เสียสละ ทุ่มเททํางาน ยับยั้งโควิด-19 รอบใหม่ ตลอด 1 เดือน
รองโฆษกรัฐบาลเผย นายกฯ ขอบคุณ เป็นกําลังใจให้ทุกภาคส่วน เสียสละ ทุ่มเททํางาน ยับยั้งโควิด-19 รอบใหม่ ตลอด 1 เดือน
เมื่อวันที่24ม.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมขอบคุณและเป็นกําลังให้คณะแพทย์เจ้าหน้าที่บุคลากรสาธารณสุขฝ่ายปกครองทหารตํารวจตลอดจนอาสาสมัครสาธารณสุขประจําหมู่บ้าน(อสม.)และหน่วยงานที่เกี่ยวข้องในการทํางานอย่างหนักเพื่อป้องกันยับยั้งการแพร่ระบาดของโรคโควิด-19ตลอด1เดือนที่ผ่านมาหลังจากเกิดกรณีพบผู้ติดเชื้อโควิด-19จํานวนมากที่ตลาดกลางกุ้งจังหวัดสมุทรสาครเมื่อวันที่19ธ.ค.2563ซึ่งหลายภาคส่วนได้เสียสละทํางานอย่างไม่มีวันหยุดเพื่อควบคุมสถานการณ์ให้ได้โดยเร็ว
น.ส.ไตรศุลีกล่าวว่าพล.อ.ประยุทธ์ขอเป็นกําลังใจทุกภาคส่วนได้ทําหน้าที่ตอนไปจนกว่าจะควบสถานการณ์ได้ทั้งหมดและการติดเชื้ออยู่ในเกณฑ์ต่ําซึ่งปัจจุบันสามารถควบคุมสถานการณ์ได้แล้วในหลายจังหวัดทั้งหมดนี้เป็นผลจากการทุ่มเททํางานอย่างหนักของทุกองคาพยพและความร่วมมือของประชาชนโดยนายกรัฐมนตรียังฝากให้ทุกคนทํางานด้วยความระวัดระวังอย่าประมาทเน้นความปลอดภัยทั้งตนเองและส่วนรวมรัฐบาลพร้อมสนับสนุนปัจจัยด้านต่างๆอย่างเต็มที่เพื่อความปลอดภัยของประชาชน
น.ส.ไตรศุลีกล่าวว่ารัฐบาลยังต้องขอความร่วมมือประชาชนช่วยกันลดความเสี่ยงการติดโควิด-19ไม่ว่าจะเป็นการงดการเดินทางโดยไม่จําเป็นงดเดินทางไปในพื้นที่เสี่ยงงดการรวมกลุ่มสวมใส่หน้ากากอนามัยเมื่อออกจากบ้านล้างมือด้วยเจลแอลกอฮอล์อย่างสม่ําเสมอติดตั้งแอปพลิเคชั่นหมอชนะฯลฯและขอบคุณประชาชนที่ให้ความมือเป็นอย่างดีเสมอมาโดยหลังจากนี้จะมีการผ่อนปรนมาตรการต่างๆตามลําดับแต่ต้องไม่ประมาทการ์ดไม่ตก
................
รัฐบาลไทย-ข่าวทำเนียบรัฐบาล-วธ.ยกย่อง สวจ.-เครือข่ายศิลปินพื้นบ้านทำคลิปวิดีโอและอินโฟกราฟิกต้านโควิด-19 หวังกระตุ้นสร้างความรู้แก่ประชาชน
วันพุธที่ 2 มิถุนายน 2564
วธ.ยกย่อง สวจ.-เครือข่ายศิลปินพื้นบ้านทําคลิปวิดีโอและอินโฟกราฟิกต้านโควิด-19 หวังกระตุ้นสร้างความรู้แก่ประชาชน
วธ.ยกย่อง สวจ.-เครือข่ายศิลปินพื้นบ้านทําคลิปวิดีโอและอินโฟกราฟิกต้านโควิด-19 หวังกระตุ้นสร้างความรู้แก่ประชาชน
และจัดทําอินโฟกราฟิกสร้างขวัญและกําลังใจให้แก่ประชาชนที่ได้รับผลกระทบ และบุคลากรทางการแพทย์
วธ.ยกย่อง สวจ.-เครือข่ายศิลปินพื้นบ้านทําคลิปวิดีโอและอินโฟกราฟิกต้านโควิด-19 หวังกระตุ้นสร้างความรู้แก่ประชาชน และจัดทําอินโฟกราฟิกสร้างขวัญและกําลังใจให้แก่ประชาชนที่ได้รับผลกระทบ และบุคลากรทางการแพทย์
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากสถานการณ์ในปัจจุบันของโรคติดเชื้อไวรัสโคโรนา ๒๐๑๙ (COVID-19) ส่งผลกระทบต่อสังคม เศรษฐกิจ และการดําเนินชีวิตของประชาชน กระทรวงวัฒนธรรม (วธ.) จึงได้มอบหมายให้สํานักงานวัฒนธรรมจังหวัด (สวจ.) ทั้ง 76 จังหวัดทั่วประเทศ จัดทําสื่อประชาสัมพันธ์รณรงค์สร้างการรับรู้ ความเข้าใจที่ถูกต้องเกี่ยวกับการเฝ้าระวัง ป้องกันและควบคุมโรคติดเชื้อไวรัสโคโรนา ๒๐๑๙ (COVID-19) โดยนําหลัก ๓ มิติ : ศาสนา เศรษฐกิจพอเพียง และวิถีวัฒนธรรมนําพลังบวร ในชุมชนคุณธรรมฯ เครือข่ายศิลปินพื้นบ้าน ศิลปินพื้นถิ่น หรือคณะนักแสดงทางศิลปวัฒนธรรมที่มีความโดดเด่นมาสร้างสรรค์ผลงาน รวมทั้งนําอัตลักษณ์ความเป็นไทยในเรื่องของความช่วยเหลือเกื้อกูล การแบ่งปันมาใช้อย่างเหมาะสม เพื่อสร้างขวัญและกําลังใจให้แก่ผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า ๒๐๑๙ (COVID-19) และส่งต่อกําลังใจไปยังบุคลากรทางการแพทย์ ในรูปแบบคลิปวีดีโอ และอินโฟรกราฟิก ปัจจุบันได้มีสํานักงานวัฒนธรรมจังหวัดจัดทําคลิปวิดีโอรณรงค์และอินโฟกราฟิกจํานวนมาก
ปลัด วธ. กล่าวต่อไปว่า สําหรับคลิปวิดีโอรณรงค์และอินโฟกราฟิกที่จัดทํานี้ วธ.จะมีการคัดเลือกพร้อมมอบโล่รางวัลและเกียรติบัตร เพื่อยกย่องเชิดชูเกียรติตลอดจนสร้างขวัญและกําลังใจให้แก่ สวจ. ทั้งนี้ จะมีเกณฑ์การพิจารณาคัดเลือกจาก 1.ความคิดสร้างสรรค์ที่มีความแปลกใหม่ โดดเด่นผู้ชมเกิดความประทับใจ 2.ความเหมาะสมของเนื้อหา มีความถูกต้องและเป็นประโยชน์ 3.มีเทคนิคการเล่าเรื่องที่น่าสนใจ 4.มีการใช้ภาษาและดนตรีประกอบที่เหมาะสม 5.คุณภาพของภาพและเสียงกลมกลืนสวยงาม โดยจะประกาศผลการคัดเลือกสื่อประชาสัมพันธ์ที่ได้รับรางวัลเร็วๆนี้ จากนั้นทาง วธ. จะนําไปเผยแพร่ประชาสัมพันธ์ผ่านสื่อทุกช่องทาง อาทิ สื่อออนไลน์ เว็บไซต์ โทรทัศน์ เคเบิ้ลทีวีท้องถิ่น หน่วยงานราชการ สถานที่สาธารณะ และสถานที่สําคัญต่างๆ ครอบคลุมทุกพื้นที่ทั่วประเทศ
รัฐบาลไทย-ข่าวทำเนียบรัฐบาล-๓ มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพุธที่ 2 มิถุนายน 2564
๓ มิถุนายน วันคล้ายวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ทรงพระเจริญ
รัฐบาลไทย-ข่าวทำเนียบรัฐบาล-Thailand-US to push forward cooperation on COVID-19 vaccines
วันพุธที่ 2 มิถุนายน 2564
Thailand-US to push forward cooperation on COVID-19 vaccines
Thailand-US to push forward cooperation on COVID-19 vaccines
June 2, 2021, at 0930hrs, at the Ivory Room, Thai Khu Fah Building, Government House,H.E. Mrs. Wendy R. Sherman,Deputy Secretary of Stateof the United States of America, paid a courtesy call on Prime Minister and Defense Minister Gen. Prayut Chan-o-cha on occasion of herofficialvisit to Thailand. Government Spokesperson Anucha Burapachaisri disclosed gist of the meeting as follows:
The Prime Minister welcomed the USDeputy Secretary of State, and congratulated her on the assumption of the position.He expressed belief that theUSDeputy Secretary of Statewould take on a crucial role indeepeningrelations and friendship between Thailand and the US, which have spanned for over 188 years, with her experiences and expertise. He also conveyed his congratulations once again to PresidentJosephR.Biden Jr.for his presidency, and hoped that thetwo countries would continue to forgewin–win cooperationunder his leadership.
The USDeputy Secretary of Stateexpressed appreciation toward the Prime Ministerfor his welcome, and commended ongoing relations between Thailand and the US, especially closesecurity and economic cooperation.Under the COVID-19 situation, the US has a policy tomake vaccines available toother countries, including Thailand,on which the Prime Ministerexpressed appreciation, and welcomed the US support on COVID-19 vaccines.
The Prime Minister andUSDeputy Secretary of Statealso discussed other issues of mutual interest.ThePrime Minister affirmed Thailand’spriority onclimate change,which is in line with the country’sBio-Circular-Green(BCG)Economic model, and would include the issue in the agenda of 2022 APEC Summit, to be hostedby Thailand. The Thai Government also declarestrafficking in persons as a national agenda, and strives tosolve the problem through the cooperation with various concerned sectors. TheUSDeputy Secretary of Statemarveled Thailand’s commitment and affirmed US support on the matter.
With regard to multilateral cooperation, the Prime MinisterunderscoredThailand’s commitment to endorse constructive roleof the USin the ASEAN region and Mekong sub-region, andtocontinue to cooperate with the US.Bothpartiesalsodiscussed the Myanmar situation.The USDeputy Secretary of Statehasclosely followed up on the situation, and was confident that Thailand and ASEAN wouldtake onaconstructiverole to seekfor peaceful solution to the crisis. She also expressed concern over the refugees,on whichthe Prime Minister stressed thatThailand hasexperiencesin handlingthe refugees under the humanitarian principle.Thailand also hopesthat the Myanmar situation be solvedthroughthepeaceful means.
รัฐบาลไทย-ข่าวทำเนียบรัฐบาล-สธ. เผย WHO รับรองวัคซีนซิโนแวคใช้ในภาวะฉุกเฉินแล้ว
วันพุธที่ 2 มิถุนายน 2564
สธ. เผย WHO รับรองวัคซีนซิโนแวคใช้ในภาวะฉุกเฉินแล้ว
รองนายกรัฐมนตรีและรัฐมนตรีว่าการกระทรวงสาธารณสุข เผยองค์การอนามัยโลกรับรองวัคซีนโควิด 19 ของซิโนแวคเป็นวัคซีนที่ใช้ในกรณีฉุกเฉินตัวที่ 6 มีความปลอดภัย มีประสิทธิผล และมาตรฐานการผลิตระดับสากล ใช้ได้ในอายุ 18 ปีขึ้นไป
รองนายกรัฐมนตรีและรัฐมนตรีว่าการกระทรวงสาธารณสุข เผยองค์การอนามัยโลกรับรองวัคซีนโควิด 19 ของซิโนแวคเป็นวัคซีนที่ใช้ในกรณีฉุกเฉินตัวที่ 6 มีความปลอดภัย มีประสิทธิผล และมาตรฐานการผลิตระดับสากล ใช้ได้ในอายุ 18 ปีขึ้นไป ตั้งแต่เดือนมิถุนายนองค์การเภสัชกรรมจะทยอยนําเข้าวัคซีนซิโนแวค 11 ล้านโดสเพิ่มจากวัคซีนหลัก เพื่อให้ครอบคลุมประชาชนในประเทศไม่น้อยกว่า 100 ล้านโดส
วันนี้ (2 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ขณะนี้ประเทศไทยได้รับวัคซีนโควิด19 ของซิโนแวค จํานวน 6 ล้านโดสเป็นวัคซีนที่รัฐบาลสั่งซื้อ 5.5 ล้านโดส และวัคซีนที่รัฐบาลจีนบริจาค 5 แสนโดส ได้กระจายและดําเนินการฉีดวัคซีนตามแผนอย่างต่อเนื่องเพื่อควบคุมการระบาด โดยในช่วงระหว่างเดือนมิถุนายน-กันยายน2564 จะมีวัคซีนซิโนแวคจํานวน 11 ล้านโดส ทยอยส่งเข้ามาอย่างต่อเนื่องเดือนละประมาณ 2.5-3 ล้านโดส ในเบื้องต้นวันเสาร์ที่ 5 มิถุนายนนี้ จํานวน 5 แสนโดสจากการบริจาคของรัฐบาลจีน กลางเดือนมิถุนายนเข้ามา 1 ล้านโดส และปลายเดือนมิถุนายนอีก 1 ล้านโดส วัคซีนซิโนแวคที่จัดซื้อเข้ามานี้ เป็นส่วนหนึ่งของนโยบายรัฐบาลที่ให้มีการจัดหาวัคซีนเพิ่มจากวัคซีนหลักคือ แอสตร้าเซนเนก้า ให้ครอบคลุมประชาชนไม่น้อยกว่า 100 ล้านโดส
นายอนุทินกล่าวต่อว่า องค์การอนามัยโลก (WHO) ได้ออกแถลงการณ์เมื่อวันที่ 1 มิถุนายน 2564 ระบุว่าองค์การอนามัยโลกได้อนุมัติใช้วัคซีนซิโนแวค-โคโรนาแวค (Sinovac-CoronaVac) ป้องกันโรคโควิด 19 ที่ผลิตโดยบริษัทซิโนแวค ประเทศจีนในกรณีฉุกเฉิน (WHO Emergency Use Listing : EUL) หลังผ่านการพิจารณาแล้วว่าวัคซีนมีความปลอดภัย มีประสิทธิผล และมีกระบวนการผลิตเป็นไปตามมาตรฐานสากล โดยแนะนําให้ใช้ในผู้ที่มีอายุ 18 ปีขึ้นไปโดยไม่กําหนดอายุสูงสุด สอดคล้องกับคณะกรรมการโรคติดต่อแห่งชาติให้คําแนะนําไว้ก่อนหน้านี้ ซึ่งวัคซีนมีประสิทธิผลป้องกันอาการป่วยที่มีอาการได้ 51% และป้องกันการป่วยที่รุนแรงและอาการป่วยที่ต้องเข้ารักษาในโรงพยาบาลได้ 100% ถือเป็นวัคซีนตัวที่ 6 ที่ได้รับการรับรองจากองค์การอนามัยโลก ประกอบด้วย วัคซีนของไฟเซอร์, แอสตร้าเซนเนก้า, จอห์นสัน แอนด์ จอห์นสัน, โมเดอร์นา, ซิโนฟาร์ม และซิโนแวค ตามลําดับทั้งนี้ วัคซีนซิโนแวคมีข้อดีคือ เก็บรักษาภายใต้อุณหภูมิ2–8 องศาเซลเซียส ทําให้บริหารจัดการได้ง่าย ปัจจุบันทั่วโลกฉีดวัคซีนซิโนแวคไปแล้วกว่า 400 ล้านโดส ไม่พบผู้เสียชีวิตที่มีสาเหตุมาจากวัคซีนแต่อย่างใด
*****************************2 มิถุนายน 2564
รัฐบาลไทย-ข่าวทำเนียบรัฐบาล-ขสมก. ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท
วันพุธที่ 2 มิถุนายน 2564
ขสมก. ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียม ในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 30 มิถุนายน 2564
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียม ในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 30 มิถุนายน 2564 เพื่อลดภาระค่าใช้จ่าย และเป็นการส่งเสริมให้ประชาชนผู้ใช้บริการเปลี่ยนวิธีการชําระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อไวรัส COVID-19
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ เปิดเผยว่า ช่วงสถานการณ์การแพร่ระบาดของโรคติดเชื้อไวรัส COVID-19 ที่ผ่านมา ขสมก. ได้มีการดําเนินการตามมาตรการป้องกันการแพร่ระบาดของโรคอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการสวมหน้ากากอนามัยตลอดเวลาขณะอยู่บนรถโดยสาร ฉีดพ่นแอลกอฮอล์ภายในรถโดยสารก่อนนํารถออกวิ่งให้บริการประชาชน และติดตั้งเจลแอลกอฮอล์บนรถโดยสาร สําหรับให้พนักงานและผู้ใช้บริการล้างทําความสะอาดมือ เป็นต้น นอกจากนี้ ขสมก. ได้มีการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ทุกประเภท ตั้งแต่วันที่ 1 กุมภาพันธ์ - 31 พฤษภาคม 2564 เพื่อส่งเสริมให้ผู้ใช้บริการ เปลี่ยนวิธีการชําระค่าโดยสารจากเดิมที่ใช้เงินสด เป็นการชําระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อโรค
เนื่องจากปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ระลอกที่ 3 ได้ทวีความรุนแรงเพิ่มขึ้นในหลายพื้นที่ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 1 เดือน ถึงวันที่ 30 มิถุนายน 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริมให้มีการชําระค่าโดยสารแบบไร้เงินสดอย่างต่อเนื่อง
รัฐบาลไทย-ข่าวทำเนียบรัฐบาล-สมอ. ทำลายสินค้าไม่ได้มาตรฐานล็อตใหญ่กว่า 30 ล้านบาท หลังบอร์ดไฟเขียว
วันพฤหัสบดีที่ 3 มิถุนายน 2564
สมอ. ทําลายสินค้าไม่ได้มาตรฐานล็อตใหญ่กว่า 30 ล้านบาท หลังบอร์ดไฟเขียว
บอร์ด สมอ. ไฟเขียวให้ทําลายสินค้าไม่ได้มาตรฐาน ทั้งเครื่องใช้ไฟฟ้า กระจกนิรภัยรถยนต์  หมวกกันน็อค และของเล่น มูลค่ากว่า 30 ล้านบาท พร้อมกําชับให้ สมอ. ดําเนินการทําลายตามกฎหมายโรงงานอย่างเคร่งครัด
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยภายหลังการประชุมบอร์ดสมอ.เมื่อวันที่28พฤษภาคม2564ที่ผ่านมาว่ากระทรวงอุตสาหกรรมให้ความสําคัญกับการคุ้มครองประชาชนให้ปลอดภัยจากการใช้สินค้าที่มีคุณภาพมาตรฐานทั้งที่ผลิตในประเทศและนําเข้าโดยถือเป็นภารกิจสําคัญนอกเหนือจากการเพิ่มขีดความสามารถในการแข่งขันให้ภาคอุตสาหกรรมซึ่งได้มอบหมายให้สํานักงานมาตรฐานผลิตภัณฑ์อุตสาหกรรมหรือสมอ.ดําเนินการควบคุมและกํากับติดตามการจําหน่ายสินค้าในท้องตลาดอย่างเข้มงวดเพื่อความปลอดภัยและคุณภาพชีวิตที่ดีของประชาชนโดยเฉพาะในช่วงสถานการณ์โควิด-19เพื่อมิให้เป็นการซ้ําเติมประชาชนที่กําลังอยู่ในภาวะเดือดร้อนและได้กําชับบอร์ดสมอ.ให้เร่งรัดดําเนินการด้านมาตรฐานโดยเฉพาะสินค้าที่เกี่ยวข้องกับความปลอดภัยของประชาชน
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม(สมอ.)กล่าวเพิ่มเติมว่าในการประชุมบอร์ดสมอ.เมื่อวันที่28พฤษภาคม2564ที่ผ่านมาได้มีมติเห็นชอบให้สมอ.ควบคุมสินค้า2รายการเพื่อความปลอดภัยของประชาชนและคุ้มครองเศรษฐกิจของประเทศได้แก่เหล็กกล้าทรงแบนรีดร้อนสําหรับงานโครงสร้างเครื่องจักรกลและเตารีดไฟฟ้าสําหรับใช้ในที่อยู่อาศัยเนื่องจากสมอ.ได้มีการทบทวนแก้ไขมาตรฐานให้มีความทันสมัยเพื่อให้สอดคล้องกับเทคโนโลยีการผลิตในปัจจุบันประกอบกับในรอบปี2561-2563มีการนําเข้าเหล็กชนิดนี้เข้ามาในประเทศไทยเป็นมูลค่ากว่า87,000ล้านบาทและนําเข้าเตารีดไฟฟ้าเป็นมูลค่ากว่า2,000ล้านบาทดังนั้นเพื่อป้องกันมิให้มีการนําเข้าสินค้าที่ไม่ได้มาตรฐานเข้ามาจําหน่ายเพื่อความปลอดภัยของผู้บริโภคในประเทศสมอ.จึงขอความเห็นชอบบอร์ดควบคุมสินค้าดังกล่าวอย่างต่อเนื่อง
นอกจากนี้บอร์ดสมอ.ยังเห็นชอบให้จัดทํามาตรฐานทั้งที่เป็นมาตรฐานใหม่และมาตรฐานเดิมที่นํามาทบทวนแก้ไขปรับปรุงรวมทั้งสิ้น34มาตรฐานได้แก่ คอนกรีตแห้งสําเร็จรูป,คอนกรีตแห้งสําหรับสภาพแวดล้อมทางทะเล,เสื้อชูชีพ,เครื่องใช้ไฟฟ้าสําหรับทําความสะอาดพื้นผิว,กระทะไฟฟ้าที่ใช้ในร้านอาหาร ,หม้อทอดไฟฟ้า,เครื่องเลเซอร์กําจัดขน,เครื่องตัดผม(ปัตตาเลี่ยน) ,ดวงโคมไฟฟ้า,ภาชนะเหล็กหล้าไร้สนิมสําหรับอาหาร,เลื่อยไฟฟ้า และเคเบิลเส้นใยนําแสงโทรคมนาคมเป็นต้น และเห็นชอบในการทุบทําลายสินค้าไม่ได้มาตรฐานของผู้ประกอบการจํานวน12รายที่คดีถึงที่สุดแล้วเป็นมูลค่ากว่า30ล้านบาท ได้แก่เครื่องใช้ไฟฟ้าประเภทเครื่องทําความสะอาดผิวหน้า,เครื่องเล่นแผ่นดิสก์,บัลลาสต์สําหรับหลอดฟลูออเรสเซนต์,ชุดสายพ่วง,หม้อต้มแว็กซ์,กล่องรับสัญญาณดิจิตอลทีวี ,ของเล่น,หมวกกันน็อคและกระจกนิรภัยรถยนต์เป็นต้นทั้งนี้สมอ.ได้ส่งให้ผู้รับกําจัดซากที่ได้รับอนุญาตตามพรบ.โรงงานฯดําเนินการทําลายสินค้าดังกล่าว เลขาธิการสมอ.กล่าวทิ้งท้าย
รัฐบาลไทย-ข่าวทำเนียบรัฐบาล-นายกฯ ยืนยันรัฐบาลให้ความสำคัญในการจัดการและการจัดหาวัคซีนโรคโควิด-19 และใช้อำนาจ ศบค. ภายใต้คำปรึกษาจากผู้เชี่ยวชาญ
วันพุธที่ 2 มิถุนายน 2564
นายกฯ ยืนยันรัฐบาลให้ความสําคัญในการจัดการและการจัดหาวัคซีนโรคโควิด-19 และใช้อํานาจ ศบค. ภายใต้คําปรึกษาจากผู้เชี่ยวชาญ
นายกฯ ยืนยันรัฐบาลให้ความสําคัญในการจัดการและการจัดหาวัคซีนโรคโควิด-19 และใช้อํานาจ ศบค. ภายใต้คําปรึกษาจากผู้เชี่ยวชาญ
วันนี้ (1 มิถุนายน 2564) เวลา 17.50 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสภาผู้แทนราษฎร (สมัยสามัญประจําปีครั้งที่ 1) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2565 โดย นายกรัฐมนตรีได้ยืนยันว่า รัฐบาลได้ไตร่ตรองร่าง พ.ร.บ. งบประมาณปี 2565 ที่ได้เสนอไปอย่างถี่ถ้วน ซึ่งจะชี้แจงภาพรวมงบประมาณอีกครั้ง ในส่วนตัวเลขสถานการณ์ทั่วโลก มีผู้ติดเชื้อรายใหม่ ประมาณ 5 แสนราย ผู้ป่วยยืนยันทั่วโลก 170 ล้านราย รักษาหายป่วยแล้ว 152 ล้านราย เสียชีวิต 3 ล้าน 5 แสนราย ประเทศใหญ่ๆ เช่น สหรัฐ อินเดีย บราซิล ฝรั่งเศส ก็ยังมีจํานวนผู้ติดเชื้อจํานวนสูง ส่วนสถานการณ์ในประเทศสมาชิกอาเซียนไทยได้นําข้อมูลของทุกประเทศมาวิเคราะห์ว่าจะบริหารวัคซีนอย่างไร ส่วนยอดในประเทศไทยมีจํานวนผู้ติดเชื้อรายใหม่ที่ลดลง มีจํานวนคลัสเตอร์ที่รัฐบาลพยายามบริหารจํานวนเตียงผู้ป่วย โรงพยาบาลสนาม เพิ่มเตียงรักษาพยาบาล ปรับเรื่องการฉีดวัคซีน สถานที่ และจํานวนวัคซีน ซึ่งจะได้มอบหมายให้รัฐมนตรีว่าการกระทรวงสาธารณสุขชี้แจงต่อไป
ทั้งนี้ นายกรัฐมนตรีได้พิจารณาจํานวนวัคซีน และช่วงเวลาจนถึงเดือนธันวาคม 2564 รัฐบาลพยายามหาวัคซีนทางเลือกอื่น ๆ ให้ได้จํานวนเพิ่มเติม ทั้งจากเดิมที่มีสองชนิดคือ Sinovac และ Astrazeneca ซึ่งจะได้จํานวนเพิ่มเติมในเดือนมิถุนายนนี้ คิดว่าจะเป็นไปตามแผน และในส่วนของวัคซีนจากบริษัทอื่น Sinopharm ซึ่งจะมีเพิ่มมาอีก ส่วน Pfizer จะมาในไตรมาสที่สามหรือสี่ อย่างไรก็ตามการส่งออกวัคซีนต้องได้รับอนุมัติจากรัฐบาลต้นทาง และได้ผ่านกระบวนการการนําเข้าทาง อย. เป็นที่เรียบร้อยแล้ว ซึ่งรัฐบาลให้ความสําคัญเป็นอย่างยิ่ง สําหรับงบประมาณในการจัดหาวัคซีน ได้ใช้งบพิเศษเพิ่มเติมทั้งพระราชกําหนดเงินกู้เเละงบกลาง จึงไม่มีปัญหาเรื่องงบประมาณ พร้อมทั้งในส่วนของการใช้อํานาจผ่าน ศบค. ไม่ได้ให้อํานาจแก่ นรม. ผู้เดียว มีการหารือกับทุกภาคส่วนทั้งจากแพทย์ และหน่วยงานที่เกี่ยวข้อง และขอยืนยันในขีดความสามารถของวัคซีนที่มีอยู่ ทั้ง Sinovac Astrazeneca และ Sinopharm ซึ่งมีประสิทธิภาพเช่นเดียวกัน แต่มีข้อจํากัดของวัคซีนแตกต่างกันไป ซึ่งทุกอย่างปรับเปลี่ยนไปตามสถานการณ์ในไทย และสถานการณ์โลก การแพร่ระบาดในสถานการณ์โลก ไทยพยายามทําอย่างดีที่สุดในสถานการณ์ฉุกเฉิน ซึ่งยืนยันว่ารัฐบาลให้ความสําคัญ และงบประมาณของวัคซีนมีไม่จํากัด ในส่วนของหนี้สาธารณะที่เพิ่มขึ้น รัฐบาลมีภาระในการใช้จ่ายหลายส่วน อาทิ หนี้จํานําข้าว ซึ่งรัฐบาลได้ใช้จ่ายไปเจ็ดแสนห้าพันล้านแล้ว